Gastehuiseienaar in huis vermoorDie vermoorde gastehuiseienaar Patrick Johannes. Foto: Facebook Die Wes-Kaapse polisie sê hulle ondersoek nog die omstandighede rakende die moord op ŉ gastehuiseienaar van Kaapstad se suidelike voorstede wat met veelvuldige wonde aan sy bolyf in sy huis aangetref is. Patrick Johannes (59) is blykbaar in die vroeë oggendure van Saterdag oorval nadat inbrekers toegang verkry het tot sy woning in Bunkerweg, Lakeside. Hy is meermale met ŉ mes gesteek terwyl gaste, ŉ Duitser en ŉ Spanjaard wat daar oornag het, weggekruip het. Sers. Noloyiso Rwexana, polisiewoordvoerder, sê hulle ondersoek sake van moord en huisbraak. Blykbaar is ŉ rekenaarmonitor en twee TV-stelle gesteel. “Die oorledene is dood weens verskeie wonde wat aan sy rug toegedien is.” Sy sê die polisie kon nog geen verdagte identifiseer of enigiemand in hegtenis neem nie. Mense met inligting kan AO E. Ganz by 082 522 1809 bel.